проекта невъзможен за изпълнение. Анализът отчита приходите от експлоатация, ако неприлагането позволява по-ранното осъществяване и по-дългосрочната икономическа жизнеспособност на проекта в националната и европейската железопътна система; и/или
 ii)
 доказателство за техническите фактори, с които се обосновава отрицателното въздействие от прилагането на една или повече ТСОС или части от тях върху техническата съвместимост на проекта с националната железопътна система;
 в)
 за искания по член 7, параграф 1, буква г) от Директива (ЕС) 2016/797 обосновката включва списък на съответните държави членки и трети държави и железопътните линии, по които се движат возилата, обхванати от искането;
 г)
 за искания по член 7, параграф 1, буква д) в обосновката се посочват мрежата или мрежовите зони от значение за искането и се обосновава отделянето им от железопътната мрежа на останалата част на Съюза и/или изолацията им.
 Член 3
 Формат и метод на подаване
 1. Искането за неприлагане се ограничава до максимум 10 страници. Допълнителна информация към искането може да се добави посредством приложения.
 2. Съобщението или искането за неприлагане, както и всяка последваща информация за допълване на досието се предават единствено по електронен път на специалния електронен адрес на Комисията:
 MOVE-RAIL-DEROGATIONS@ec.europa.eu.
 3. Датата за целите на член 7, параграф 7 от Директива (ЕС) 2016/797 е датата на подаване на искането или последващата информация за допълване на досието по електронната поща в съответствие с параграф 2.
 4. Потвърждението за получаване, издавано от Комисията на държавата членка в срок от 7 дни, съдържа уникален идентификатор, който посочва държавата членка, съответния проект и годината на подаване.
 Държавите членки се позовават на уникалния идентификатор при комуникацията си с Комисията по съответния случай на неприлагане.
 Член 4
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент се прилага от 16 септември 2020 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 19 март 2020 година.
 За Комисията
 Председател
 VON DER LEYEN
 (1) ОВ L 138, 26.5.2016 г., стр. 44.
 (2) Регламент за изпълнение (ЕС) 2018/545 на Комисията от 4 април 2018 г. за определяне на практически разпоредби относно процеса на разрешаване на железопътни возила и на типове железопътни возила в съответствие с Директива (ЕС) 2016/797 на Европейския парламент и на Съвета (ОВ L 90, 6.4.2018 г., стр. 66).
 ПРИЛОЖЕНИЕ
 Образец за представяне на проект в напреднал етап на развитие, за който се иска неприлагане на една или повече ТСОС или части от тях по силата на член 7, параграф 1, буква а) от Директива (ЕС) 2016/797 и съгласно информацията, изисквана по силата на член 2, параграф 1 и параграф 2, буква а) от настоящия регламент
 Наименование на проекта
 Подробности за обхвата на проекта
 Всички дати и действия от значение за обосновката на напредналия етап на развитие или на подписания договор
 Технически спецификации, които не се прилагат, и алтернативни разпоредби и/или стандарти, които се прилагат
 Всяка друга свързана информация, например области на използване, включително координация в съответствие с член 17, параграф 2 от Делегиран регламент